בהחלט יתכן כי מדובר בגאוט כתוצאה מרמת חומצה אורית גבוהה, המתבטאת לראשונה ברוב המקרים בתור התקף דלקתי של מפרק הבוהן, אך יכולה לפגוע גם במפרקים אחרים בגוף. הנתונים שציינת של רמת חומצה אורית גבוהה, כאבים ונפיחות בבוהן הגורמים לעיוות וכאבים במפרקים נוספים בהחלט מרמזת על המחלה. האבחנה הסופית נעשית על ידי בדיקת דגימת נוזל הנלקחת מהמפרק הפגוע תחת מיקרוסקופ מיוחד. אני ממליצה לגשת לרופא המשפחה ובהתאם לצורך לראומוטולוג לבירור וטיפול. בהצלחה, ד"ר נעמה זנזורי - אינפומד